Nígbà tí bàbá mi ń rìn tọ obìnrin yìí lọ obìnrin náà dúró, ṣùgbọ́n ẹnìkejì rẹ̀ rìn síwájú díẹ̀ eléyìínì dúró, ó takáté sí i, nítorí nígbàtí ọkùnrin àti oobìnrin bá ń fẹ́ẹ́ sọ̀rọ̀ ìkọ̀kọ̀ ẹnì kẹta kò ní ṣàì jẹ́ ìdíwọ́ fún wọn. Wò mí, ọ̀rẹ́ mi, ṣọ́ra ni ìgbésí-ayé rẹ, bí ìwọ bá sin ẹnìkejì rẹ lọ sí ilé ìyàwó àfẹ́sọ́nà rẹ̀, ronú ki o tó dá sí ọ̀rọ̀ ti wọ́n bá ń ṣo nítorí bí ìwọ kò bá ṣe bẹ́ẹ̀ ìwọ yòó da bi àbàwọ́n pẹ̀lú aṣọ funfun, bí wọ́n bá si ń fi ojú rẹ́rìn-ín si ọ wọn kò ní ṣàì máa wí ní ibi kọ́lọ́fín ọkàn wọn pé, ‘Alákọrí yìí kò jẹ́ kí a gbádùn eré wa.’
Nigba ti baba mi n rin to obinrin yii lo obinrin naa duro, sugbon enikeji re rin siwaju die eleyiini duro, o takate si i, nitori nigbati okunrin ati oobinrin ba n fee soro ikoko eni keta ko ni sai je idiwo fun won. Wo mi, ore mi, sora ni igbesi-aye re, bi iwo ba sin enikeji re lo si ile iyawo afesona re, ronu ki o to da si oro ti won ba n so nitori bi iwo ko ba se bee iwo yoo da bi abawon pelu aso funfun, bi won ba si n fi oju rerin-in si o won ko ni sai maa wi ni ibi kolofin okan won pe, ‘Alakori yii ko je ki a gbadun ere wa.’